Source: https://pravnapraksa.si/LITE/Kazalo.aspx?Src=zNblVXQY1zSI0YqaH4aXVo6XMfILfOITvplc3nk2GibUvnu9OsTbdX3vBzFfknN4BgPF6hI98YQ=
Timestamp: 2020-03-31 12:13:54+00:00

Document:
Kršitev pravice do svobode izražanja z zavrnitvijo izdaje dovoljenja za reproduciranje filmov
Ana Pakiž, 14.11.2019
Ana Pakiž, Pravna praksa, 44/2019V zadevi med pritožnikom, filmskim producentom Sergeyem V. Pryanishnikovom, in državo ni bilo sporno, da je bilo z zavrnitvijo dovoljenja za reproduciranje erotičnih filmov poseženo v pritožnikovo svobodo izražanja. Evropsko sodišče za človekove pravice je presojalo, ali je bil v demokratični družbi poseg nujen ter sorazmeren z zasledovanjem ciljev varovanja javne morale in zaščite otrokovih pravic.
Neučinkovita zaščita pred nasilnim zakoncem
Ana Pakiž, 21.7.2016
Ana Pakiž, Pravna praksa, 29-30/2016Halime Kili?, mati pokojne Fatme Babatli, ki jo je po dolgotrajnem nasilju in grožnjah s smrtjo ubil zakonec, je pred ESČP uveljavljala diskriminatorno kršitev pravice do življenja svoje hčere (2. in 14. člen EKČP), kršitev prepovedi mučenja (3. člen EKČP), kršitev pravice do poštenega sojenja (6. člen EKČP) in do učinkovitega pravnega sredstva (13. člen EKČP). Sodišče je v zadevi presojalo, ali so pristojni organi zagotovili spoštovanje prepovedi, ki jih je državno sodišče naložilo nasilnemu zakoncu, ali je imela Fatma na voljo učinkovito zaščito in ali so državni organi ravnali diskriminatorno.
Sodelovanje Italije pri Ciini ugrabitvi imama
Ana Pakiž, 21.4.2016
Ana Pakiž, Pravna praksa, 16-17/2016Osama Mustafa Hassan Nasr, znan kot Abu Omar, egiptovski imam, ki je v Italiji užival politični azil, je bil ugrabljen, ko je hodil proti mošeji v Milanu, da bi opravil opoldansko molitev. Pri operaciji sta sodelovali ameriška Osrednja obveščevalna agencija (CIA) ter Italijanska vojaška obveščevalna in varnostna služba (SISMI) v okviru "globalne vojne proti terorizmu".
Pregled bančnih računov odvetnika kot poseg v pravico do zasebnosti
Ana Pakiž, 14.1.2016
Ana Pakiž, Pravna praksa, 2/2016Evropsko sodišče za človekove pravice (ESČP) je Portugalsko obsodilo zaradi kršitve 8. člena Evropske konvencije o človekovih pravic (EKČP), saj so pristojni organi s pregledom odvetničinih bančnih izpiskov nesorazmerno posegli v njeno pravico do varovanja poklicne tajnosti kot obliko izvrševanja pravice do zasebnosti. Odvetnici ni bilo omogočeno podajanje pripomb, za podajo mnenja pa prav tako ni bila pozvana odvetniška zbornica. Zato ni bilo zagotovljeno pravično ravnotežje med zahtevami javnega interesa in pravico odvetnice do uživanja pravice do zasebnosti.
Odgovornost države za homofobne napade
Ana Pakiž, 16.7.2015
Ana Pakiž, Pravna praksa, 28/2015Evropsko sodišče za človekove pravice (ESČP) je Gruzijo obsodilo za kršitev 3. in 11. člena v zvezi s 14. členom Evropske konvencije o človekovih pravicah (EKČP), saj oblasti demonstrantov, ki so praznovali mednarodni dan boja proti homofobiji, niso zaščitile pred psihičnim in fizičnim nasiljem ter niso omogočile njihovega mirnega zborovanja. ESČP je pri tem opozorilo, da demokracija ne pomeni, da morajo prepričanja večine prevladati nad stališči manjšine.
Novinar ne sme biti spoznan za odgovornega zaradi obrekovanja
Ana Pakiž, 9.7.2015
Ana Pakiž, Pravna praksa, 27/2015Kadar pride do kolizije med pravico do svobode izražanja novinarja ter pravico do varovanja časti in dobrega imena posameznika ali do kolizije med pravico do svobode izražanja in domnevo nedolžnosti, je za presojo sodišča ključno vprašanje, ali je novinar poročal skladno z novinarsko etiko in v dobri veri. Slednja se presoja na podlagi informacij, ki jih je imel novinar na voljo v času pisanja članka. Tako na novinarjevo svobodo izražanja nima vpliva, da je bil obtoženi, o katerem je novinar poročal, pozneje oproščen kaznivega dejanja, saj je obveščenost o kazenskih postopkih v legitimnem interesu javnosti. Posledica posega v svobodo izražanja novinarjev, kakršnega je Evropsko sodišče za človekove pravice (ESČP) ugotovilo v tem primeru, je lahko odvračanje medijev od poročanja o zadevah v javnem interesu.
2019(1) 2016(4) 2015(6)
Pakiž Ana

References: sodišče 
 Sodišče 
 sodišče 
 sodišče 
 sodišče 
 sodišče